Der er flere truede plante-, svampe- og dyrearter end tidligere i Danmark. Det viser den seneste Rødliste. Det er en liste, der gør status over truede dyr, plante og svampearter i Danmark.

Blandt andre snudebiller er markant mere truet nu end tidligere.

Den danske naturindsats har fejlet det sidste årti Maria Reumert Gjerding, Danmarks Naturfredningsforening

Den danske Rødliste omfatter nu 13.300 arter. Det er stigning på 1.300 arter fra Rødlisten i 2010. De 13.000 arter, der er blevet undersøgt tilsvarer, godt en tredjedel af det samlede antal arter i Danmark.

Overordnet er konklusionen, at arterne generelt er blevet mere truede. Nu er godt 4.500 dyr kategoriserede som truede. Fortæller Jesper Erenskjold Moeslund, forsker ved Nationalt Center for Miljø og Energi på Aarhus Universitet, som står bag Rødlisten i Danmark.

- Vi har undersøgt flere end 13.000 dyrearter, og vi kommer frem til, at der samlet set er en lille stigning i, hvor truede de er. 2020 er biodiversitetens år, og vi har en national målsætning om at mindske antallet af truede arter. Så det går den forkerte vej, siger han.

Rødlisten I perioden 2014 til 2019 har 25 artseksperter foretaget en gennemgang af 12.000 arters risiko for at uddø fra den danske natur.

Med yderligere knap 1.300 arter fra den forrige Rødliste omfatter Den danske Rødliste nu 13.276 arter.

Eksperternes vurderinger er blevet kvalitetssikret fagligt af yderligere 20 eksperter samt formelt og metodisk af DCE - Nationalt Center for Miljø og Energi.

Du kan selv søge på arterne i Rødlisten her.

'Fra slemt til værre'

Præsident i Danmarks Naturfredningsforening, Maria Reumert Gjerding, er temmelig bekymret. Hun siger, at det med dagens Rødliste er gået fra slemt til værre:

Maria Reumert Gjerding, præsident, Danmarks Naturfredningsforening (Foto: NIELS AHLMANN OLESEN © Scanpix)

- Den nye Rødliste slår en stor streg under det faktum, at den danske naturindsats har fejlet det sidste årti. Udviklingen går fra slemt til værre, siger hun.

Det er Jesper Erenskjold Moeslund enig i, men han tilføjer: